ขอถามหน่อยค่ะคือปกติจะเป็นประจำเดือนสม่ำเสมอไม่ขาดเลยและก่อนหน้านี้มีอะไรกับสามีแค่2ครั้งหลังประจำเดือนหมดเป็นประจำเดือนวันที่10/7/61ของเดือนที่แล้วแต่เดือนสิงหาคมนี้ยังไม่มาและมีอาการตกขาวร่วมด้วยตกเยอะมันเลยเป็นเดือนกว่าแล้วก่อนหน้านั้นเลยประมาณ8วันก็ได้ซื้อที่ตรวจครรภ์มาตรวจแต่ก็ไม่ขึ้นขึ้นแค่1ขีดและก็ไม่มีอาการอะไรเลยทุกอย่างก็ปกติอยากถามว่าอาการแบบนี้เป็นยังไงแล้วเมื่อประจำเดือนจะมากลุ้มใจนิดกลัวจะเป็นอะไร😂😂
สวัสดีค่ะ หากประจำเดือนในเดือนที่แล้วมาวันที่ 10 ก.ค. และในเดือน ส.ค.ยังไม่มา อาจเกิดจาก1. การตั้งครรภ์ แต่หากได้ตรวจหาการตั้งครรภ์อย่างถูกต้อง โดยตรวจหลังวันที่ 10 ส.ค. ไปแล้ว พบขึ้นเพียง 1 ขีด ก็ไม่น่าใช่สาเหตุนี้ค่ะ2. มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือน้ำหนักเพิ่มขึ้นเร็ว3. มีการเจ็บป่วยไม่สบาย เช่น ไข้หวัด ท้องเสีย เป็นต้นสำหรับอาการตกขาวที่มีปริมาณเยอะขึ้น อาจเกิดจากการเปลี่ยนแปลงของฮอร์โมนได้ แต่หากมีสีแปลกไป เช่น เขียวเหลืองคล้ายหนอง มีกลิ่นเหม็นผิดปกติ มีแสบหรือคันช่องคลอด หรือมีปวดท้องน้อย อาจเกิดจากการติดเชื้อในช่องคลอด หรือมีมดลูกอักเสบ ซึ่งอาจเป็นสาเหตุที่ทำให้ประจำเดือนไม่มาได้ด้วย ซึ่งหากมีอาการเหล่านี้ ควรไปพบสูติ-แพทย์เพื่อรักษาค่ะแต่หากตกขาวปกติดี แต่ประจำเดือนยังคงไม่มานานเกิน 3 เดือน ควรไปพบแพทย์เพื่อหาสาเหตุค่ะ เช่น อาจมีภาวะที่มีถุงน้ำจำนวนมากในรังไข่ มีไทรอยด์ฮอร์โมนผิดปกติ เป็นต้น